Jelasin soal Kenderaan tempur ekspedisi  dalam bahasa melayu dong

Kenderaan tempur ekspedisi atau Expeditionary Fighting Vehicle (EFV) adalah kenderaan amfibia terkini Kor Marin Amerika Syarikat. Ia dirancang akan sedia untuk diatur gerak pada tahun 2015. EFV telah dinamakan semula daripada Kenderaan Serbuan Amfibia Termaju atau Advanced Amphibious Assault Vehicle pada akhir tahun 2003. Oleh sebab kenaikan kos seunit, Kor Marin A.S telah mengurangkan jumlah perolehan daripada 1,013 buah kepada 573 buah AAAV sehingga tahun 2015.

Kenderaan ini merupakan sejenis pengangkut anggota berperisai amfibia; dilancarkan di laut, daripada sebuah kapal penyerang amfibia melangkaui kaki langit, boleh mengangkut skuad raifal Marin lengkap ke pantai. Ia akan dikendalikan merentasi jalan desa dengan lincah dan pergerakkanna menyamai atau lebih baik berbanding M1 Abrams.

EFV telah direka untuk mengantikan kenderaan serbuan amfibia (AAV) usang yang digunakan sejak tahun 1972, dan keutamaan nombor satu Kor Marin adalah memperoleh sistem senjata darat. Kelajuannya di dalam air adalah tiga kali lebih laju dan perisai dua kali lebih tebal berbanding AAV, selain kuasa tembak yang lebih baik.